Document ID: /roh_data/filtered/fineweb-2-filterrobots_roh.jsonl.gz/2018

Ils pli gronds quitads dal survegliader da pretschs restan ils custs da sanadad. Dapi l'introducziun da l'assicuranza da malsauns obligatorica sajan las premias s'augmentadas mintg'onn en media per 4,6%. Durant l'onn vul Stefan Meierhans far sia part per pudair franar ils custs, e quai tranter auter cun ina plattafurma ch'è online dapli venderdi. La plattafurma duai porscher per mintgina e mintgin ina survista da pretschs che varieschian per part fitg dad ospital tar ospital. L'intent da la plattafurma e da stgaffir dapli transparenza.
Tranter auter haja il survegliader da pretschs, Stefan Maierhans, era pudì far part da la gruppa d'experts che han elavurà 38 mesiras sin incumbensa dal minister da sanadad Alain Berset. La primavaira vul il Cussegl federal lura decider, tgeninas da quellas mesirass che duain vegnir realisadas e co vinavant.
RR actualitad 12:00